**Aprobat***Conducerea FC Zimbru*

**Data***18 septembrie 2018*

**Regulamentul Tombolei cu câștigarea automobilului în meciul de fotbal FC Zimbru – FC Petrocub**

# Definiții

**Organizator** – Organizația Non-guvernamentală ”ZIMBRU”.

**Tombolă** – campanie de promovare a meciului FC Zimbru – FC Petrocub din cadrul etapei a 21 Diviziei Naționale-2018, organizată pentru atragerea spectatorilor la meci, în scopuri publicitare și care se va desfășura pe data de 22 septembrie 2018. În cadrul Tombolei se va organiza o extragere în conformitate cu prevederile prezentului Regulament. Premiul în cadrul campaniei va fi oferit exclusiv din contul Organizatorului.

**Participant** – persoană fizică, posesorul biletului de intrare pentru meciul C Zimbru – FC Petrocub care a furnizat la intrare cuponul de participare la tombolă, atașat la bilet.

**Cupon/Bilet** – fâșie de hârtie ce conține codul de participare a participantului la extragere premiului.

**Participant la extragere** – abonatul, care a fost, în modul corespunzător, înregistrat pentru participare în cadrul campaniei și căruia i-a fost atribuit codul participantului.

# Condiții generale

* 1. Prezentul Regulament este aprobat de către Organizator, în vederea organizării Tombolei pe data de 22 septembrie 2018.
  2. La Tombolă pot participa persoane fizice, cu vârsta de peste 18 ani, care au procurat bilet la meci FC Zimbru – FC Petrocub în ziua meciului. Prezentul Regulament reglementează condițiile generale de desfășurare a Tombolei.
  3. Pentru a participa la extragere participantul va procura biletul în casieriile autorizate a stadionului Zimbru.

# Condițiile de desfășurare a Tombolei

* 1. Tombola se va desfășura pe data de 22 septembrie 2018. Organizatorul își rezervă dreptul de a modifica unilateral durata de desfășurare a Tombolei cu 3 zile înainte de data introducerii modificării.
  2. La Tombolă participă persoanele fizice, care au atins vârsta de 18 ani.
  3. Participantul poate participa o singură dată în cadrul tombolei.
  4. Nu pot participa la Tombolă persoanele juridice, angajații clubului Zimbru, rudele de gradul I ale angajaților.

# Regulile de desfășurare a extragerii

* 1. Extragere va avea loc pe data de 22 septembrie 2018, ora 21:50, printre persoanele prezente pe stadionul Zimbru, adresa Bulevardul Dacia 45.
  2. Fiecărui participant la extragere i se va aloca un cupon la momentul procurării biletului la meci.
  3. La extragere vor participa toate cupoanele cu codurile de participare înregistrate înainte de meciul din data de 22 septembrie 2018. Pentru extragere va fi folosit un aparat special în care vor fi încărcate cupoanele conținând codurile de participare.
  4. La extragere se va anunța codul câștigător și premiul și se va ruga câștigătorul să se apropie pentru a-i fi înmânat premiul corespunzător. În cazul în care în momentul anunțării rezultatelor extragerii Câștigătorul nu se va prezenta pentru a ridica premiul, Organizatorul își rezervă dreptul până la 5 posibilități de a extrage un următor Câștigător pentru premiul tombolei. În caz contrar, Organizatorul își rezervă dreptul de a utiliza premiul respectiv în mod unilateral.
  5. Se consideră că Organizatorul și-a executat obligația sa privind informarea Câștigătorului din momentul executării acțiunilor specificate în p. 3.4. al prezentului Regulament.
  6. Participanții la extragerea premiului nu vor avea careva obiecții, pretenții, reclamații etc. cu privire la condițiile stipulate în prezentul Regulament.

# Premiul oferit în cadrul Tombolei

* 1. Fondul de premiu oferit în cadrul Tombolei este:
* Automobil nou.
  1. Premiul va fi înmânate exclusiv Câștigătorului și nu poate fi schimbat și nu se poate cere contravaloarea în bani a premiului acordat în cadrul acestei campanii.

# Oferirea premiului

* 1. Premiul va fi acordat după validarea Câștigătorului de către comisia de validare, în cadrul evenimentului organizat pe data de 22 septembrie 2018, pe adresa: Bulevardul Dacia 45. Câștigătorul se va apropia imediat de la anunțarea rezultatelor extragerii.
  2. Pentru identificarea câștigătorului este nevoie de biletul de intrare la meci, cuponul de participare la extragere, cecul cumpărăturii și buletinul de identitate.
  3. Premiul va fi oferit Câștigătorului, după semnarea unui acord de transfer al premiului.
  4. Organizatorul nu va accepta nicio pretenție sau cerere după expirarea termenului menționat în p. 5.1.
  5. Taxele și impozitele ce reies din obligația Organizatorului de a transmite premiul Câștigătorului vor fi achitate din contul Organizatorului, restul obligațiilor se vor achita de Câștigător.

# Exprimarea acordului la participarea în cadrul Tombolei și acceptarea condițiilor de participare

* 1. Procurarea biletului pentru meciul din 22 septembrie 2018, validarea biletului de intrare și furnizarea cuponului constituie manifestarea consimțământului de participare în Tombolă.
  2. Participarea la prezenta Tombolă semnifică acceptarea condițiilor prezentului Regulament și acordarea Organizatorului dreptului de procesare a datelor personale, inclusiv dar fără a se limita la numărul de telefon al abonatului, nume prenume, precum și alte date necesare în cadrul participării la prezenta Tombolă.
  3. Participarea în cadrul acestei Tombole prezumă, în mod tacit, informarea Participantului cu toate regulile de desfășurare a Tombolei, anunțate în mod public de către Organizator.
  4. Orice participant la Tombolă poate fi exclus de la participare dacă:
* în perioada de derulare a prezentei Tombole, Participantul a încălcat prevederile prezentului Regulament.
* Participantul a comis acțiuni ilegale, precum și alte fapte care intră în contradicție cu politicile Organizatorului sau care atentează la reputația acestuia.

# Informarea participanților

* 1. Informația deplină cu privire la Tombolă este disponibilă pe [pagina](http://www.moldcell.md/) web: www.zimbru.md
  2. Pe perioada desfășurării Tombolei Participanții vor avea posibilitatea de a afla informații despre ordinea și regulile de desfășurare a Tombolei la reprezentanții vânzări din magazinul unde va avea Tombola, precum și prin apel la numărul 444 (apel gratuit).

# Obligațiile câștigătorului

* 1. Pentru a primi premiul, Câștigătorul trebuie să prezinte actele specificate în prezentul Regulament.
  2. Participantul ce a câștigat premiul în conformitate cu prevederile prezentului Regulament, se obligă se primească premiul respectiv conform regulilor stabilite de prezentul Regulament sau să prezinte în scris refuzul de a intra în posesia premiului respectiv în termenii stabiliți în p. 5.1. al prezentului Regulament.
  3. Câștigătorul premiului oferit în cadrul Tombolei acceptă în mod expres obligația sa de a participa în cadrul campaniilor publicitare sau oricare alte campanii organizate de către Organizator cu referire la Tombola dată, fără a pretinde la remunerare. Totodată, Câștigătorul oferă Organizatorului dreptul de a utiliza numele și imaginea sa pentru anunțarea oficială, în mod public, a rezultatelor extragerii.
  4. În cazul în care Câștigătorul nu va accepta oricare din condițiile și/sau obligațiile stabilite în prezentul Regulament, atunci în mod automat se va considera că Participantul declarat Câștigător a refuzat de a intra în posesia premiului. Prin semnarea acordului se consideră că Câștigătorul a acceptat, în mod tacit, prezentele condiții și obligații stabilite pentru Câștigător în prezentul Regulament și exclude ulterior posibilitatea refuzării executării acestor condiții și/sau obligații.
  5. Refuzul de a executa oricare condiții și/sau obligații stabilite în prezentul Regulament se consideră drept temei de rambursare Organizatorului a premiului câștigat în prezenta Tombolă.

# Drepturile și limitarea responsabilității Organizatorului

* 1. Organizatorul își rezervă dreptul de a schimba unilateral oricând premiul oferit în cadrul prezentei Tombole, precum și condițiile de desfășurare a Tombolei, inclusiv și prevederile prezentului Regulament fără informare prealabilă.
  2. Organizatorul nu va accepta nici o pretenție cu referire la modul de organizare a extragerii premiului, categoriile de premii oferite, precum și rezultatele extragerii premiului.
  3. Participanții la prezenta Tombolă nu au dreptul să solicite modificarea sau/și excluderea oricăror condiții sau puncte ale prezentului Regulament.
  4. Refuzul de a respecta oricare dintre condițiile necesare pentru a intra în posesia premiului are drept consecință refuzul Organizatorului de a înmâna premiul, indiferent de faptul dacă sunt respectate celelalte condiții.
  5. Prezenta Tombolă desfășurată de către Organizator este considerată o acțiune publicitară, efectuată din contul organizatorului.